google/wiki40b huggingface dataset:
שבר (הנדסה)

שבר (fracture) הוא הפרדה מקומית של חומר לשני חלקים או יותר, תחת הפעלת מאמץ.  המילה באופן שגרתי מיוחדת לשברים בעצמות או לשברים בגבישים או חומרים גבישיים, כמו מתכות ואבני חן. לעיתים, בחומרים גבישיים, גבישים יכולים להישבר ללא הפרדת הגוף לשני חלקים. בתלות בחומר הנשבר, שבר מפחית את החוזק (ברוב החומרים) או מעכב מעבר אור בחומר.
הבנה מעמיקה של תהליך יצירת השבר ניתן לקבל מתוך למידת תורת מכניקת השבר.

סוגי שברים

שבר פריך - בסוג זה של שבר, לא ניתן לראות דפורמציה פלסטית לפני התרחשות השבר. בגבישים פריכים, השבר יכול להתרחש רק על ידי ביקוע שנוצר כתוצאה ממאמץ הפועל בכיוון נורמלי למישורי הגביש. במבנים אמורפיים, לעומת זאת, חוסר המבנה הגבישי גורם לשברים בכל הכיוונים, כאשר השברים ממשיכים בכיוון נורמלי ללחץ המופעל. 
 
בתמונת השבר במוט האלומיניום, ניתן לראות בצבעים הבהירים שבר פריך, ובצבעים הכהים שבר שנוצר מהתעייפות החומר.
שבר משיך - בשבר משיך, מתרחשת דפורמציה פלסטית רבה לפני השבירה. מתכות משיכות רבות יכולות להחזיק מעמד בדפורמציה מאוד גדולה, של 50-100% מעוות, לפני שמתרחש שבר. המעוות שבו מתרחש השבר תלוי ברמת הניקיון של המתכת. בטמפרטורת החדר, ברזל טהור יכול לעבור דפורמציה של עד 100% מעוות לפני שישבר, לעומת פלדות (המכילות ברזל ופחמן), אשר נשברות כבר ב-3% מעוות. בגלל ששבר משיך כולל דפורמציה פלסטית רבה, צורת ההתנהגות של השבר שונה מאוד מזו של שבר פריך. חלק מהאנרגיה הנובעת מריכוז המאמצים בנקודות השבר הופכת לדפורמציה פלסטית לפני שהסדק מתחיל להתקדם. השלבים העיקריים של שבר משיך הם יצירת צוואר (necking), אשר גורם לריכוז המאמצים באזור שבו שטח החתך קטן יותר, יצירת חללים (void formation), יצירת סדקים, התקדמות סדקים, וכישלון (שבר). השלבים הללו בדרך כלל גורמים לתוצאה בה לאחר השבירה ניתן לראות חלק אחד קמור והשני קעור בפני השטח של השבר (cup and cone).
יורם ורטה

ביוגרפיה

ורטה נולד בירושלים. הוא בנו של ההיסטוריון מאיר ורטה וחוקרת ומתרגמת הספרות עדה צמח ואחיהם של הסופרת תמר ורטה-זהבי והבמאי דני ורטה. ב-1972 התגייס לצה"ל. שירת כקשר מ"מ בגדוד 890 ונפצע ברגלו במלחמת יום הכיפורים בקרב החווה הסינית.
לאחר שחרורו מצה"ל למד באוניברסיטה העברית פילוסופיה ומחשבת ישראל.
בשנת 1988 הקים ביחד עם דב ירמיה ואלון פורת את "קו אדום נגד הכיבוש" - ארגון יהודי-ערבי שערך צעדות וחלוקת תרופות ובגדים בגדה המערבית.
בשנת 1999 השתתף בסרט "החווה הסינית - רשומון" של הבמאי ניר טויב ובו הוא מציג את עמדתו כי הצנחנים נשלחו כבשר תותחים להילחם בכוחות עדיפים עליהם מתוך טקטיקה צבאית להסיט את האש ולא מתוך מחדלים של קצרים בתקשורת.

חיים אישיים

מ-1986 מתגורר בכליל שבגליל המערבי. נשוי לעמל, בתה של נתיבה בן יהודה, ולהם שני בנים ושתי בנות.
אוקסנה פדורובה

ראשית חייה

פדורובה נולדה בפסקוב, היא גדלה כבת יחידה על ידי אמה שעבדה כאחות בבית חולים פסיכיאטרי ועל ידי סביה מצד אמה, סבתה הייתה בת למשפחת אצולה, בנעוריה ניגנה בסקסופון והייתה בלהקה בבית ספרה. במסגרת לימודיה היא כתבה תזה בנושא "רגולציה של חוקרים פרטיים ופעילות ביטחונית בפדרצייה הרוסית". ב-2005 ניסתה לברר מה עליה בגורל אביה עמו ניתקה את הקשר וגילתה שהוא נפתר.

תחרויות יופי

היא עברה לסנקט פטרבורג על מנת ללמוד במשרד הפנים הרוסי ושם החלה להתחרות בתחרויות יופי, היא נבחרה ב-1999 למיס סנט פיטרסבורג וב-2001 למיס רוסיה, בתחרות מיס תבל לשנת 2002 היא לקחה את המקום הראשון לאחר שניצחה גם בתחרות שמלות הערב וגם בתחרות בגדי הים ובמסגרת תפקידה סיירה במספר מדינות ברחבי העולם, ארבעה חודשים לאחר כהונתה ארגון מיס תבל החליט להדיח אותה מתפקידה לאחר שהוסבר שלא ביצעה כראוי את תפקידה ובין היתר לא נכחה בטקס בחירת מיס הנוער של ארצות הברית כמיטב המסורת, ונחשד גם כי נישאה בחשאי והרתה, בניגוד לנוהלי התחרות ולחוזה עליו חתמה וסגניתה מיס פנמה ג'סטין פאסק הוכתרה כמיס תבל.

דוגמנות ואופנה

לאחר כהונתה היא דיגמנה בשבוע באופנה של רומא ובשבוע האופנה של מילאנו, הופיעה באירועי אופנה רבים במדינתה וביניהם "יריד המיליונרים של מוסקבה", ב-2005 שימשה כשופטת בגרסה הרוסית של הטופ מודל הבאה. ב-2008 היא הוציאה את ספרה "סגנון הפורמולה" העוסק בעצות וטיפים ליופי וטיפוח ובנוסף מכיל גם מידע אוטוביוגרפי אודותיה.
ב-2010 החלה לשמש כעורכת אחראית של מגזין אופנה, ב-2011 הייתה שופטת אורחת בגרסה הרוסית של פרויקט מסלול.

טלוויזיה

ב-2003 החלה להנחות תוכנית טלוויזיה לילדים ובאותה שנה זכתה התוכנית בפרס TEFI, מ-2003 ועד 2004 הנחתה את הגרסה הרוסית של המבצר, ב-2006 התחרתה בגרסה הרוסית של רוקדים עם כוכבים והגיעה עד למקום החמישי, היא הנחתה את תחרות הקדם אירוויזיון הרוסית ב-2008, 2010 ו-2012 הציגה את תוצאות הניקוד הרוסי באירוויזיון.

קולנוע

ב-2008 דובבה את המלכה קלריון בדיבוב הרוסי של הסרט "טינקר בל", ב-2010 היא דובבה את ברבי בדיבוב הרוסי של הסרט צעצוע של סיפור 3.

מוזיקה

ב-2009 הנחתה פסטיבל מוזיקה בבלארוס, ב-2008 ביצעה דואט ביחד עם דימה בילאן וב-2011 יצא אלבומה הראשון שהקליטה כזמרת.

צדקה

ב-2007 החלה לשמש כשגרירה של רצון טוב ברוסיה עבור ארגון קרן החירום הבינלאומית של האומות המאוחדות לילדים וב-2009 ייסדה ארגון העוסק בצדקה לילדים ונקרא "Hurry To Create Wonders!", היא עובדת באופן קבוע עם זוכות מיס רוסיה נוספות בפעילויות לקידום צדקה וב-2009 הופיעו בקונצרט "יום הילד הבינלאומי" שניערך במוסקבה.

חיים אישיים

ב-2007 נישאה במינכן לדוגמן הגרמני פיליפ טופט וב-2010 הם התגרשו, ב-2011 התחתנה בפעם השנייה עם אנדריי בורודין, בעל תפקיד בסגל הנשיאותי של רוסיה וסגן נשיא התאחדות האיגרוף הרוסית, ב-2012 נולד לה בן וב-2013 ילדה את בתה, בדתה היא בת הכנסייה האורתודוקסית הרוסית.
שגיב דהן

ביוגרפיה

התגייס לצה"ל ועבר קורס מפקדי טנקים וקורס קצינים. שימש מפקד מחלקה ומפקד פלוגה ו' בגדוד 52, והוביל אותה ונפצע בלחימה ברצועת עזה. לאחר מכן שימש כסגן מפקד גדוד 9. בשנת 2014 הועלה לדרגת סא"ל ומונה למפקד גדוד 52 והוביל אותו בין היתר במבצע צוק איתן. על פעילותו במבצע, עוטר הגדוד בפיקודו בצל"ש אלוף. לאחר מכן שימש קצין אג"ם של אוגדת איו"ש. בשנת 2018 הועלה לדרגת אל"ם ומונה למפקד חטיבת שומרון.
לאחר שאשתו חופית ילדה את ביתם ונזקקה למנות דם רבות עקב סיבוך בלידה, יזם   יחד עם מועצה אזורית שומרון יום התרמת דם ב-6 באוקטובר 2019 בחטיבת שומרון, במטרה לשבור שיא ישראלי של תרומות דם ביום אחד, ולהעלות את הנושא לתודעה ציבורית. בהתרמה נשבר השיא שעמד על 780 מנות דם ונתרמו 1567 מנות דם.
דהן נשוי לחופית ואב לשלוש בנות.
צמד הפוכים

בבולאות צמד הפוכים (ידוע גם כ"טֶט-בֶּש", בצרפתית: tête-bêche = ראש לזנב) הוא צמד של בולים שהודפסו באותו גיליון כך שאחד הבולים הפוך ביחס לאחר. הדבר קורה במתכוון או בטעות. כמו כל צמד בולים, צמדים הפוכים יכולים להיות אנכיים או אופקיים. במקרה של צמד בולים משולשים הקישור יכול להיות באחד מקודקודי המשולש. שגיאות מכניות במהלך תהליך היצור יכולות להביא ליצירת צמד הפוכים אך ברוב המקרים הם נוצרים על מנת לשרת את צורכי הדואר. דוגמה לכך היא הנפקת מספר גיליונות של צמדים הפוכים על ידי השירות הבולאי של ישראל, החל מבולי מועדים מ-1948 ועד היום.
במהלך הדפסת הבולים לקונטרס בולים, מודפסים עמודי הבולים בכפולות. הדבר עשוי להביא לצמדים הפוכים. אין זה נפוץ שהצמדים מגיעים לדואר, שכן הם מופרדים לחלקים בודדים לפני הקישור לקונטרס.
איי דחלק

היסטוריה

החוקר האנטינגפורד, מזהה עם דחלק את האיים הנקראים "אליו" בספר השיוט בים האריתראי, אשר היוו מקור לשריון צבים. לפי ההיסטוריון אדוארד אולנדורף תושבי דחלק היו הראשונים] במזרח אפריקה שהתאסלמו ומספר כתובות בכתב כופי מצביעות על כניסה של תרבות ערבית לאזור. במאה ה-7 מדינה אסלאמית הוקמה בארכיפלג, אך נכבשה על ידי תימן, ויותר מאוחר על ידי האימפריה האתיופית. לאחר מכן הייתה תחת שליטתם של ממלכות האימפריה האתיופית האוטונומיות כגון מדיר בהר, ובסופו של דבר נכבשו האיים על ידי האימפריה העות'מאנית ב-1559 והיו תחת שלטונו של הפחה של עיר הנמל סואכין.
בסוף המאה ה-19 האיים נהפכו לחלק מקולונית אריתריאה שהקימו האיטלקים ב-1890. בתקופה זו היו האיים לבתי מאסר של הצבא הקולוניאלי האיטלקי. בעקבות עלייתה של החונטה הצבאית האתיופית ושיתוף הפעולה האתיופי-סובייטי באיים הוקם בסיס צבאי של ברית המועצות. במלחמת העצמאות של אריתריאה נכבשו האיים על ידי ארגון השעביה יחד עם שאר אריתריאה ואתיופיה איבדה את שליטת באיים. בעקבות הכרזת העצמאות של אריתריאה ב-1993 היו האיים לחלק מהמדינה.
בשנת 2012 דווח בארצות הברית כי ישראל מחזיקה בסיס צבאי (מעגן) באיים.
מזרח אנגליה (אזור גאוגרפי)

מזרח אנגליה (באנגלית: East Anglia) היא אזור גאוגרפי במזרחה של אנגליה. מזרח אנגליה הוא שמה של ממלכה קדומה - ממלכת מזרח אנגליה שהייתה אחת מממלכות ההפטרכיה, וכללה את האזורים נורפוק וסאפוק - אזורים בהם התיישבו מתיישבים דנים שנקראו בהתאם "אנשי הצפון" - "נור פוק" ו"אנשי הדרום" - אנגלים שמקורם מאזור אנגלן שבצפון גרמניה.
יש הכוללים גם חלקים ממחוזות קיימברידג'שייר ואסקס באזור זה, וכן חלק מלינקולנשייר.
העיקריות בערי האזור הם נוריץ', איפסוויץ' וקיימברידג'.
חצי האי מזרח אנגליה מהווה חלק מאזור מזרחה של אנגליה.

גאוגרפיה

כמות המשקעים באזור נמוכה, וככל אנגליה הוא מוגדר כאזור בעל אקלים ימי. הטמפרטורות נעות בין 5 - 10 מעלות צלזיוס בחודשי החורף ל-20 - 25 מעלות צלזיוס בחודשי הקיץ (אף שנמדדו בקיץ גם טמפרטורות של 35 מעלות צלזיוס).
האזור מישורי ברובו, ופלגים רבים חוצים אותו. פלגים אלה מאפשרים את קיום החקלאות באזור.
העיר הגדולה באזור היא העיר איפסוויץ'.
מעבר סאנואפטה

גאוגרפיה

הכביש המהיר אייספילדס עובר דרך מעבר סאנואפטה, 108 קילומטרים דרומית מזרחית לעיר ג'ספר, ו-122 קילומטרים צפונית למפגש עם הכביש המהיר טרנס-קנדה בסמוך לעיירה אגם לואיז. 
מעבר סאנואפטה הוא קו פרשת המים בין נהר אתבסקה לבין נהר צפון ססקצ'ואן. המים הזורמים מצפון למעבר נשפכים אל האוקיינוס הארקטי דרך נהר מקנזי, בעוד אלה הזורמים דרומה, נשפכים דרך מפרץ הדסון אל האוקיינוס האטלנטי.
פלקישר באובכטר

ה"פֶלקישֶר בֶּאוֹבַּכטר" (בגרמנית: Völkischer Beobachter; משמעות השם: "הצופה העממי") היה ביטאונה הגזעני של המפלגה הנאצית בגרמניה החל משנת 1920.
העיתון החל את דרכו כביטאון התנועה הפאן-גרמנית בשנת 1887 במינכן ונקרא Münchner Beobachter ("הצופה של מינכן").

עד אוגוסט 1919, עת הוחלף שמו ל"פלקישר באובכטר", החליף הביטאון את בעליו מספר פעמים. בשנת 1920 רכשה התנועה הנאצית את הזכויות על השם וההפצה. המוציא-לאור הראשון של הביטאון היה נאצי אנטישמי בשם דיטריך אֶקָרט, שהשתתף מאוחר יותר בפוטש במרתף הבירה ב-1923. לאחר האירוע ובעקבות המשפטים שנערכו לראשי הקושרים הופסקה זמנית הוצאת העיתון עד פברואר 1925. 
המוציא לאור והעורך הראשי  משנת 1923, עקב  מותו  של אקרט, היה אלפרד רוזנברג, ממייסדי התנועה הנאצית ומנהיגה בפועל בתקופה שבה היה אדולף היטלר כלוא לאחר ניסיון הפוטש. עורך בכיר נוסף והמו"ל האחרון (בשנים 1945-1938) היה וילהלם וייס.
תפוצת הביטאון עלתה מ-8,000 גיליונות ב-1920 ל-25,000 בשנת 1923. מפברואר שנה זו החל להופיע בכל יום. החל משנת 1926 החל העיתון להדפיס גם תמונות בנוסף לטקסט. עד שנת 1927 הופיע רק בדרום גרמניה, החל משנה זו החל להופיע בכל רחבי גרמניה.
מאוחר יותר נוצרו 3 מהדורות אזוריות - לדרום גרמניה, לצפונה ולאוסטריה. ב-1933, לפני עלות הנאצים לשלטון, הגיעה התפוצה ל-120,000.
בשנת 1944 הגיע העיתון לשיא תפוצתו - כ-1.7 מיליון עותקים.
ה"פלקישר באובכטר" חדל להופיע בסוף אפריל 1945.

תוכן וסגנון

כשופרה של המפלגה הנאצית שימש העיתון מלכתחילה לפרסום אירועים, הפגנות ומדיניות. מאוחר יותר שימש כאחד מכלי התעמולה החשובים להפצת האידאולוגיה הנאצית. סגנון הכתיבה היה ברור ופשוט ובעל אופי רשמי, כאשר קהל היעד היה עממי בעיקר.  
העיתון השתלח בחריפות בדמוקרטיה בכלל וברפובליקת ויימאר בעיקר ונקט בטון אנטישמי קיצוני (נגד "היהדות העולמית") יותר מכל עיתון אחר.
ב-6 ביוני 1940 פורסם בעיתון ריאיון עם הנס פרנק, מושל פולין הכבושה (הגנרלגוברנמן), שבו נדון דבר הוצאתם להורג של שבעה סטודנטים צ'כים. דבריו של המושל משקפים את הלך הרוחות של התנועה הנאצית, כמו גם של ביטאונה: 
"אילו הייתי צריך להדפיס מודעה על כל שבעה פולנים שנתתי הוראה לירות בהם, לא היו מספיק עצים בפולין כדי לספק נייר."
— Davies, Norman (2003). Rising '44 : the battle for Warsaw. London: Macmillan. עמ' 84. ISBN 9780333905685.
דינה פריאלניק

קורות חיים

פריאלניק נולדה כבת יחידה בשנת 1950 בעיר בוקרשט שברומניה. כשהייתה בת 14, עלתה יחד עם הוריה לארץ ועברה להתגורר בירושלים. היא למדה בבית הספר התיכון "בית חינוך" הידוע כיום בשם תיכון עירוני ג'.
לאחר סיום לימודיה בתיכון ושירותה בצבא, המשיכה ללימודי תואר ראשון באוניברסיטה העברית בפקולטה למתמטיקה ופיזיקה, את התואר עשתה עם דגש על פיזיקה, וסיימה אותו בהצטיינות בשנת 1971.
פריאלניק המשיכה ללימודי תואר שני ודוקטורט באסטרופיזיקה באוניברסיטת תל- אביב. את התארים סיימה בשנת 1980. נושא מחקרה בשני התארים הללו היה מבנה והתפתחות כוכבים מההיבט התאורטי.
בשנת 1982, לאחר סיום לימודיה, המשיכה פריאלניק לפוסט-דוקטורט באוניברסיטת סטנפורד שבארצות הברית.
עם חזרתה לארץ בשנת 1983 ולאחר תקופה קצרה כחברת סגל באוניברסיטה העברית, הצטרפה פריאלניק כחוקרת לחוג לגיאופיזיקה ולמדעים פלנטריים באוניברסיטת תל- אביב. באותו הזמן החלה להתעניין בכוכבי שביט, ופיתחה מודל תאורטי ראשון מסוגו בעולם להדמיית התפתחותם של גופים אלו.
בשנת 1986 החלה להרצות כמרצה בכירה במכון רקח לפיזיקה באוניברסיטה העברית. בשנת 1989 חזרה אל החוג לגיאופיזיקה ומדעים פלנטריים באוניברסיטת תל- אביב, כמרצה בכירה. לאחר כ-6 שנים כמרצה בכירה, מונתה פריאלניק לפרופסור חבר באוניברסיטת תל- אביב, ובשנת 1998 לפרופסור מן המניין. בד בבד, המשיכה פריאלניק במחקריה בהתפתחות כוכבים וכתבה ספר מבוא למבנה והתפתחות כוכבים.
החל משנת 2001 ועד 2005 שימשה כראש החוג לגיאופיזיקה ומדעים פלנטריים.
פריאלניק זכתה בפרס המצוינות בהוראה מטעם רקטור אוניברסיטת תל- אביב. בין השנים 2010 ו-2015 שימשה כסגנית הרקטור של אוניברסיטת תל- אביב. במהלך תפקידה כסגנית רקטור, יזמה וייסדה את תוכנית לימודי ההעשרה לכלל תלמידי התואר הראשון באוניברסיטת תל- אביב, הנקראת "כלים שלובים". במסגרת תפקידה כסגנית רקטור, הייתה חברה בוועדות שונות ובין השאר גם שימשה כיו"ר הוועדה האוניברסיטאית לענייני קבלה.
משנת 2012 ועד 2018 משמשת כתור סגנית נשיא האיגוד האסטרונומי הבינלאומי.
פריאלניק הייתה מעורבת בכתיבתם ובפרסומם של למעלה מ-100 מאמרים שונים בספרות המדעית. במהלך פעילותה המחקרית, זכתה פריאלניק למלגות שונות ובהן מלגות שניתנו מהקרן הדו לאומית (ישראל-ארצות הברית), קרן ישראל-גרמניה והקרן למדע.

מחקריה

מחקרה המרכזי של פריאלניק עוסק במדעים פלנטריים ובגיאופיזיקה. היא פיתחה מודלים חישוביים תאורטיים לגופים במערכת השמש, מבנה והתפתחות כוכבים, מודלים המאפשרים לבצע הדמיות מלאות ומדויקות של תופעות אסטרונומיות עצומות. כך לדוגמה, פריאלניק חישבה את ההדמיה המלאה הראשונה של מחזור התפרצות נובה (התפרצות דרמטית המתרחשת במערכת כוכבים). בעקבות המאמר שפורסם וזכה לתהודה, היא כתבה ספר אודות מבוא למבנה והתפתחות כוכבים שיצא לאור על ידי הוצאת קיימברידג' בשנת 2000. הספר תורגם לשפות רבות.
יתר על כן, פיתחה גם מודל תאורטי ראשון מסוגו בעולם להדמיית התפתחותם של כוכבי שביט.
האסטרואיד 8881 Prialnik נקרא על שמה.
T-15 ארמטה

היסטוריה

בשנים האחרונות, רוסיה פיתחה תוכנית לפלטפורמה משותפת לכלי הלחימה, ששמה הוא משפחת הארמטה. משפחה זו אמורה להתבסס על מרכב משותף ומיגון דומה, וכך לאפשר את החלפתם של הכלים המתיישנים שבצבא הרוסי, כמו טנקי T-90 או נגמ"שי BMP-3.
הנגמ"ש T-15, שמיועד להחליף את נגמ"שי הלחימה שבשירות הצבא הרוסי מדגם BMP-3 וקודמיו.

הנעה ועבירות

המרכב של ה-T-15 מבוסס על המרכב של משפחת הארמטה, ובמרכב זה משתמש גם טנק ה-T-14 ארמטה וכלים נוספים. 
המנוע ממוקם מלפנים, ובחלק האחורי נמצא תא הלוחמים היכול להוביל עד תשעה לוחמים, ואלו פורקים דרך דלת לוחמים המאפשרת כניסה ופריקה מהירה של לוחמים, והיא ממוקמת בחלקו האחורי של הכלי. 
המנוע עצמו הוא מנוע דיזל בהספק של 1,200 כוחות סוס, והמהירות המקסימלית שלו נעה בין 65 ל-70 קמ"ש בכביש. כמו כן, מוערך כי הוא יכול לצלוח נהר (ללא הכנה) בעומק של 1.2 מטר, לצלוח תעלה נגד טנקים בעומק של 2.8 מטר, לטפס מדרגה בגובה של 0.8 מטר, לטפס עלייה בשיפוע של 60% ולנסוע בשיפוע צד של 40%.

מיגון

לטנק שריון מרוכב פאסיבי, דומה לזה של טנק ה-T-14 ארמטה. המיגון של הטנק משופע ברובו, עם דגש על החזית של הכלי. כמו כן, במיגון של הכלי נוספו פלטות מיגון נוספות, וישנם פלטות בזוקה להגנה על המזקו"ם של הטנק מפני רקטות נגד טנקים הנורות על ידי חיילי חי"ר מטווח קצר.
לטנק גם לוחות מיגון ריאקטיבי, בחזית, בצדדים, וגם בירכתי הכלי. כמו כן, הכלי חמוש במערכת הגנה אקטיבית לטנקים מדגם "אפגניט" עם מכ"ם, וזו יעילה רק לאיומים המכוונים לחזית הכלי. בנוסף, לכלי מדוכות עשן, למטרות מיסוך והטעייה של נשק מונחה, מערכת כיבוי אש אוטומטית ומערכת להגנה על הכלי מפני איומי אב"כ (ראשי תיבות: אטומי, ביולוגי, כימי).

חימוש

ל-T-15 צריח מתוצרת KBP מדגם Epoch, ועליו מותקן החימוש העיקרי של הנגמ"ש, תותח אוטומטי 30 מ"מ החמוש ב-500 פגזים מסוגים שונים, לטווח מקסימלי של 4 ק"מ. הצריח הוא בלתי מאויש, ונשלט מפנים הכלי, בדומה לעמדה כמו קטלנית של רפא"ל, במבנה זה, מפקד הנגמ"ש יושב מאחור, והנהג והתותחן בחלק הקדמי יותר של הכלי. כמו כן, בצריח מקלע מקביל מדגם PK בקליבר 7.62 מ"מ והוא חמוש ב-2,000 כדורים. בנוסף לכך, ישנם שני טילי 9M133 קורנט E בכל צד של הצריח, אלו טילים מונחים נגד טנקים, עם טווח של 8 קילומטרים.
ל-T-15 מערכות אופטיקה מסוגים שונים וחיישנים מגוונים. ישנם חיישנים אלקטרו-אופטיים ומערכות ראיית לילה. אלו מאפשרים תצפיות ביום ובלילה, גם בתנאי מזג אוויר קשים. כמו כן, יש בכלי חיישנים לבדיקת מזג אוויר ורוחות, ואלו מעבירים מידע למחשב הבליסטי של הנגמ"ש.
פרידריך וילהלם, דוכס שלזוויג-הולשטיין-זונדרבורג-גליקסבורג

ביוגרפיה

פרידריך וילהלם נולד ב-4 בינואר 1785 בלינדנאו, לפרידריך קרל לודוויג, דוכס שלזוויג-הולשטיין-זונדרבורג-בק ולפרדריקה, רוזנת שליבן, בתם של קרל לאופולד, רוזן שליבן ומריה אלאונורה, רוזנת להנדורף. בשנת 1804 נשלח פרידריך וילהלם לדנמרק, שם התגייס לצבא הדני ולחם עמו במהלך המלחמות הנפוליאוניות.
ב-26 בינואר 1810 התחתן פרידריך וילהלם עם לואיזה קרולינה, נסיכת הסן-קאסל, בתם של קרל, נסיך הסן-קאסל ולואיזה, נסיכת דנמרק, ממנה נולדו לו 10 ילדים.
בשנת 1816 מת אביו פרידריך קרל לודוויג, דוכס שלזוויג-הולשטיין-זונדרבורג-בק, ופרידריך וילהלם ירש את תאריו ונחלותיו. בשנת 1825 שינה פרידריך וילהלם את תוארו לדוכס שלזוויג-הולשטיין-זונדרבורג-גליקסבורג, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג. ב-17 בפברואר 1831 מת פרידריך וילהלם בטירת גוטורפ, ובנו קרל, דוכס שלזוויג-הולשטיין-זונדרבורג-גליקסבורג ירש את תאריו ונחלותיו.
בשנת 1863 עלה בנו כריסטיאן התשיעי, מלך דנמרק לשלטון בדנמרק, וצאצאיו שלטו בדנמרק, יוון, נורווגיה, בריטניה וספרד.
ReBar

הקמה

הרשת נוסדה בשנת 2006 בסניף קניון איילון ברמת גן על ידי תומר הרפז, איתמר חפץ, אלדן ניסנבאום ונמרוד מדר, כאשר כל אחד משלושת הראשונים אוחזים ב-30% מהרשת והאחרון ב-10% הנותרים. 
הרפז וחפץ הכירו כאשר עבדו בחברת הייעוץ האסטרטגי POC, שבה שימש הרפז כמנכ"ל. אחרי פרישתם עבד חפץ בחברת ייעוץ באוסטרליה, והרפז ניהל חברה בתחום המחצבים ושימש כדירקטור במשרד הפרסום אדלר חומסקי & ורשבסקי, מתוקף היכרותו עם אייל חומסקי.

מאפייני הרשת

הרשת מספקת לקונים מיצים טרנדיים, ומשקאות על בסיס יוגורט בקר ויוגורט עזים יותר טעים ובריא יותר, על בסיס סורבה, על בסיס פירות, תוספי תזונה ומגוון תוספות.
סוכנות הביון הלאומית (תאילנד)

היסטוריה

הממשלה הקימה את המחלקה למודיעין מינהלי תחת הקבינט של תאילנד ב-1 בינואר 1954. ב-2 בדצמבר 1959 המחלקה שינתה את שמה למחלקת הביון המרכזית ואז שינתה שוב את שמה, הפעם לסוכנות הביון הלאומית בתקופת ממשלתו של ראש הממשלה פרם טינסולנונדה.
ב-1985 נחקק בתאילנד "חוק המודיעין הלאומי", ולפי סוכנות הביון הלאומית נעשתה לסוכנות העיקרית בתאילנד בתחום זה בתאילנד. אם כי עד 2016 הסוכנות עדיין התקשתה לפעול בחופשיות מול סוכנויות המודיעין הצבאיות של המדינה. ב-2017, נרקמה תוכנית לאחד את כלל גופי הביון לכדי סוכנות מודיעין אחת, אך התוכניות לא יושמו.
אלכס לות'ר

ביוגרפיה

לות'ר נולד בפטרספילד, המפשייר, הצעיר מבין שלושה, הוא אמר כי שאיפתו להיות שחקן באה מן הצורך להמציא משחקים משלו כדי לבדר את עצמו כילד. הוריו שניהם עובדים במשפטים, ואילו אחיו הגדול, קמרון לות'ר, הוא מפיק סרטים, יש לו אחות גדולה נוספת בשם אלי לות'ר. בשנת 2009, כתב לות'ר והרכיב מחזה במסגרת מעורבותו במועדון הדרמה במכללת צ'רצ'ר. לות'ר לא למד דרמה, עד לתפקידים המקצועיים הראשונים, הוא היה אמור ללמוד היסטוריה באוניברסיטת קינגס קולג' בלונדון. הוא התאמן בתיאטרון הנוער הלאומי.

קריירה

הופעת הבכורה המקצועית של לות'ר הייתה בגיל 16, כאשר הופיע כג'ון בלייקמור ב'דאונט סאות' בתיאטרון פסטיבל צ'יצ'סטר. הוא עשה את הופעת הבכורה שלו ב-2014 בסרט העטור פרסים "משחקי חיקוי", התפקיד זיכה אותו בפרס "מעריצי הקולנוע הלונדוני" של "ביצוע הבכורה הצעיר של השנה". בשנת 2015, הוא הופיע בתפקיד משני בסרט "X+Y". בשנת 2016, הוא זכה לתפקיד הראשי שלו ושיחק את אליוט, לצד ג'ולייט סטיבנסון בסרט הבריטי "Departure".
בשנת 2016, שיחק לות'ר את הדמות קני בפרק "לשתוק ולרקוד" של סדרת המדע בדיוני האנתולוגית "מראה שחורה", בעוד שהפרק קיבל ביקורות מעורבות, לות'ר זכה לשבחים והכרה משמעותית על הביצועים שלו. בשנת 2017 החל לשחק את התפקיד הראשי בסדרה "סוף הפאקינג עולם" לצד ג'סיקה ברדן, התפקיד גם זיכה את לות'ר בהרבה שבחים מהמבקרים.

חיים אישיים

לות'ר אוהב לעשות קייק בזמנו החופשי בנהר קמדן.
הוא מנסה להוציא את רוב כספו על ספרים, תיאטרון וקולנוע.
יוסף פיקל

ביוגרפיה

יוסף פיקל נולד בעיר טפליצה בצ'כוסלובקיה ועלה ארצה בשנת 1949 על סיפון האנייה קזרטה בהפלגה מאיטליה לנמל חיפה. 
בשנים 1968-1964 שירת בצה"ל כטכנאי קשר בחיל השריון, כולל שנת קבע אחת. לאחר מלחמת יום הכיפורים סיים פיקל קורס קציני מודיעין ושירת במילואים ביחידת המודיעין 8200 עד לשחרורו בשנת 1991 בדרגת סרן. 
משנת 1962 אתלט פעיל באגודת הפועל רמת גן בהדרכתו של דוד קושניר. 
בשנת 1963 זכה באליפות ישראל לנוער בקפיצה לגובה בסגנון מספרת עם תוצאה של 1.78 מטר. 
באליפות הפועל שנערכה ביוני 1965 שבר את השיא הישראלי לנוער בקפיצה משולשת כאשר קפץ למרחק של 13.33 מטר. בשנת 1965 השווה בקפיצה לגובה בסגנון מספרת את שיא הנוער של אריק איינשטיין (1.84 מטר).

אלוף ישראל

באליפות ישראל באתלטיקה שנערכה בדצמבר 1967 זכה פיקל במדליית זהב בקפיצה לגובה בתוצאה של 1.75 מטר.

שיאן ישראל

בתחרות שנערכה בבאר שבע במרץ 1969 שבר פיקל את השיא הישראלי בקפיצה לגובה שהיה שייך ליאיר לובין כאשר קפץ לגובה של 1.935 מטר. הוא ביצע קפיצה זו בסגנון פוסברי והיה הישראלי הראשון שביצע קפיצה בסגנון זה. שלושה שבועות לאחר מכן, בתחרות שנערכה בסוף מרץ אותה השנה שבר גם את שיאו האישי בקפיצה משולשת והעמידו על 13.96 מטר. באליפות ישראל באתלטיקה שנערכה ביולי אותה שנה הוא זכה במדליית זהב בקפיצה משולשת בתוצאה של 13.83 מטר, לפני האלוף "הנצחי" היוצא זאב רייס (13.76 מטר) וחיים ממון (13.49 מטר).
פיקל היה בסגל נבחרת ישראל באתלטיקה קלה משנת 1968 ועד לפרישתו בשנת 1974.

לאחר פרישתו מאתלטיקה

עוד לפני פרישתו, החל פיקל את דרכו בעולם ההייטק כטכנאי מחשבים מרכזיים (Mainframe) בחברת IBM. הוא שימש בתפקיד זה עד לשנת 1978, ובמסגרתו סייע לסניף הטכני של החברה בטהרן בשנת 1977.
לאחר שעזב את IBM עבר לעבוד כמנהל מכירות בחברת NAS שניצלה את ניסיונו הקודם עם איראן ושלחה אותו להיות נציג החברה בטהרן, עד לפרוץ המהפכה האסלאמית בשנת 1978. 
בין השנים 1982–1985 סיים לימודי תעודה מטעם בית הספר למנהל עסקים של המכון לפריון העבודה והייצור, וכמו כן למד לימודי תואר ראשון בכלכלה וסטטיסטיקה באוניברסיטת תל אביב. 
בין השנים 1991–2014 מילא שורה של תפקידים בכירים בחברת EMC, בהם הקמת הסניף הישראלי של החברה וניהולו בפועל, מנהל אזור יוון, טורקיה, קפריסין ודרום אפריקה ומנהל פיתוח עסקי של חברה בת של EMC. 
פיקל פרש במהלך שנת 2014 מחברת EMC וכיום הוא מייעץ לחברות בארץ ובעולם בנושא פיתוח עסקי במקביל לשותפות בקרן הון סיכון MONETA SEEDS ולכהונה כדירקטור במספר חברות הזנק. 
פיקל הוא גם חבר בוועדת השקעות של מועדון המשקיעים הפרטיים (אנג'לס) "מועדון המאה פלוס".
מתגורר בחולון, נשוי ולו שלושה ילדים ושבעה נכדים.

פעילות ציבורית

פיקל כיהן כחבר הנהלת איגוד הטריאתלון הישראלי בין השנים 1992–2002. במסגרת תפקידו הקים את ענף השיפוט באיגוד ופעל להכשרה והסמכה של שופטים בינלאומיים. פיקל עצמו שימש כשופט בתחרויות טריאתלון בינלאומיות רבות, בהן אליפויות אירופה ואליפויות העולם, וכמו כן היה שופט ראשי באליפויות ישראל המתקיימות מדי שנה באילת. 
פיקל כיהן גם כחבר בוועדה הטכנית של איגוד הטריאתלון האירופי (ETU) במשך חמש שנים וכגזבר התאחדות הספורטאים הוותיקים בישראל.
בנוסף לפעילותו בתחום הספורט, משמש פיקל כיושב ראש לשכת המסחר ישראל-סלובקיה משנת 2015 וחבר הנהלת ארגון הגג של לשכות המסחר הדו לאומיות בישראל.
חבר במועדון רוטרי אפקה אביב טק משנת 2017
מכהן כקונסול כבוד של סלובקיה בישראל.
רכס אקסלגולד

לקריאה נוספת

Paul Schiarizza, Nick Massey and Don MacIntyre, GEOLOGY OF THE SITLIKA ASSEMBLAGE IN THE TAKLA LAKE AREA (93N/3,4,5,6,12), CENTRAL BRITISH COLUMBIA, British Columbia Geological Survey 1997
תנאי גבול בדינמיקה של זורמים

תנאי גבול בכניסה

בתנאי שפה בכניסה, צריך להגדיר את הפילוג של כל המשתנים במהירות הראשית.
משתמשים בתנאי שפה מהסוג הזה בעיקר כאשר המהירות בכניסה ידועה.

תנאי גבול ביציאה

בתנאי גבול ביציאה, הפילוג של כל משתני הזרימה צריך להיות מוגדר ביציאה במהירות הראשית.
משתמשים בתנאי שפה מהסוג הזה בעיקר כאשר המהירות בכניסה ידועה. הזרימה מפותחת כאשר אין שינוי בכיוון הזרימה כאשר היציאה נבחרת רחוקה מספיק מההפרעות הגאומטריות.
באזור כזה, הגרדיאנט של כל המשתנים שווה לאפס בכיוון הזרימה חוץ מהלחץ.

תנאי שפה

הגבול הנפוץ ביותר בבעיות של זרימה מוקפת הוא הקירות. זה ידוע גם כתנאי גבול לאי להחליק וזה התנאים המתאימים עבור רכיבי מהירות על הקיר.
הרכיב הנורמלי מוגדר כאפס  ואילו הרכיב המשיקי מוגדר כמהירות של הקיר. 
ניתן להגדיר מעבר חום דרך הקיר. אם הקירות נחשבים אדיאבטיים מעבר חום על פני הקיר מוגדר כאפס.

תנאי גבול לחץ תמידי

משתמשים בתנאי גבול מסוג זה כאשר ערכי גבול של לחץ ידועים והפרטים של פילוג הזרימה  אינם ידועים .
זה כולל לחץ בכניסה וביציאה בעיקר. 
דוגמאות אופייניות משתמשות בתנאי גבול זה וכוללים זרמי ציפה, זרימה פנימית עם מספר יציאות, זרימה חופשית וזרימה חיצונית סביב אובייקטי.
דוגמה יכולה להיות זרימה היוצאת לאטמוספירה שבה לחץ הוא אטמוספירי.

תנאי גבול אקסיסימטרי

במצב גבול זה, המודל הוא אקסיסימטרי  לאורך הציר המרכזי, כך שכל התהליך הפיזי עבור R צפציפי ועבור כל θ ובכל  פרוסה-Z, משתני זרימה בעלי אותו ערך ופילוג.
דוגמה טובה יכול להיות זרימה בצינור שבו הזרימה היא אקסיסימטרית לאורך הציר של הצינור המרכזי.

תנאי גבול תקופתיים או מחזוריים

תנאי גבול תקופתיים או מחזוריים נובעים מסוג שונה של סימטריה בבעיה. 
אם לרכיב יש צורה חוזרת יותר מפעמיים, ובכך להפר את דרישות תמונת ראי הנדרשות לתנאי גבול סימטריים.
דוגמה טובה תהיה נסחפה משאבת שבשבת (איור ), שבו האזור המסומן חוזר על עצמו ארבע פעמים בקואורדינטות r- תטא .
האזורים המחזוריים -סימטריים צריכים להיות בעל אותם משתנים הזרימה ופילוג וצריכים למלא את התנאי עבור כל פרוסת Z .